Mestská časť Bratislava – Nové Mesto

Materiál na rokovanie
Miestneho zastupiteľstva 
dňa: 11.06.2013

Návrh 
na odpredaj pozemku registra „C“ KN parc. č. 12780/251 - zastavané plochy a nádvoria o výmere 664 m2, k. ú. Nové Mesto Správou katastra pre hl. mesto SR Bratislavu zapísaný na LV č. 5510, pre Správcovskú spoločnosť, a.s. so sídlom Hattalova 12/A, 831 03 Bratislava, zapísaný v Obchodnom registri Okresného súdu Bratislava I, Oddiel: Sa, Vložka číslo: 1837/B

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       2. Dôvodovú správu
							       3. Žiadosť 
                                                                                	       4. Znalecký posudok č. 101/2013
                                                                                	       5. Výpis z Obchodného registra 									Okresného súdu Bratislava I
                                                                                	       6. Čestné vyhlásenie zo dňa 									23.05.2013

Spracovateľ:						       Stanovisko právnej skupiny:
Mgr. Marianna Moravcová Tomčíková	- nie je potrebné
poverená vedením
oddelenia PPaSM			  

Na rokovanie prizvať:
spracovateľa

					jún 2013
Návrh uznesenia

Miestne zastupiteľstvo

schvaľuje predaj 

pozemku registra „C“ KN parcely č. 12780/251 - zastavané plochy a nádvoria                      o výmere 664 m2  zapísaného na LV č. 5510 v k. ú. Nové Mesto ako prípad hodný osobitného zreteľa podľa ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov z 
d ô v o d u ,

že Správcovská spoločnosť, a.s. so sídlom Hattalova 12/A, 831 03 Bratislava na základe Nájomnej zmluvy č. 205/2010 zo dňa 03.11.2010 tento pozemok využíva ako parkovisko pri športovom areáli a administratívnej budove so súpisným číslom 3429 nachádzajúcej sa na pozemku parc. č. 12795/20 v k. ú. Nové Mesto Správou katastra pre hl. mesto SR Bratislavu vedenej na LV č. 2284 v spoluvlastníctve piatich fyzických osôb. Z pozemku parc.                        č. 12780/251 je vstup do tejto administratívnej budovy, pričom Správcovská spoločnosť, a.s. na základe samostatných mandátnych zmlúv vykonáva správu celej administratívnej budovy.

Kúpna cena je zhodná so všeobecnou hodnotou pozemku stanovenou v Znaleckom posudku              č. 101/2013 zo dňa 19.04.2013 vyhotovenom Ing. Petrom Vinklerom vo výške 

112 000,00 €.

Predaj sa schvaľuje za podmienky, že kúpna zmluva bude kupujúcim podpísaná v lehote 60 dní od schválenia uznesenia v Miestnom zastupiteľstve a kúpna cena bude uhradená v lehote 30 dní odo dňa podpísania kúpnej zmluvy. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

a./ s pripomienkami

b./ bez pripomienok

DÔVODOVÁ  SPRÁVA

Správcovská spoločnosť, a.s. so sídlom Hattalova 12/A, 831 03 Bratislava (ďalej len „žiadateľ“) požiadala o odkúpenie pozemku registra „C“ KN parcely č. 12780/251 - zastavané plochy a nádvoria o výmere 664 m2  zapísaného na LV č. 5510 v k.ú. Nové Mesto (ďalej len „pozemok“). Pozemok sa nachádza na okraji obytného a priemyselného útvaru mestskej časti Bratislava – Nové Mesto, pri ul. Hattalova. V súčasnej dobe pozemok slúži ako parkovisko pri športovom areáli ŠK TESLA (tenisový kurt so zázemím) a administratívnej budove so súpisným číslom 3429 nachádzajúcej sa na pozemku parc. č. 12795/20 v k. ú. Nové Mesto, ktorá sa nachádza v spoluvlastníctve piatich (5) fyzických osôb. Pozemok je zároveň vstupom do tejto administratívnej budovy, v ktorej žiadateľ, na základe samostatných mandátnych zmlúv, vykonáva správu.

V súčasnej dobe je režim využívania pozemku upravený Nájomnou zmluvou č. 205/2010 zo dňa 03.11.2010. Výška ročného nájmu predstavuje sumu 4,98 € / 1 m2 / rok. Nájom za rok 2013 bol uhradený v celej výške riadne a včas. 

Podľa ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov (ďalej len zákon o majetku obcí) ustanovenia odsekov 1 až 7 sa nepoužijú pri prevode majetku obce, a to v prípadoch hodných osobitného zreteľa, o ktorých obecné zastupiteľstvo rozhodne trojpätinovou väčšinou prítomných poslancov.

Za osobitným zreteľ je možné považovať skutočnosť, že žiadateľ na základe platnej nájomnej zmluvy sa o pozemok riadne stará a na vlastné náklady vykonáva jeho údržbu a z pozemku je zároveň hlavný vstup do administratívnej budovy, v ktorej žiadateľ takisto vykonáva správu, pričom k hlavnému vstupu je pozemok jediným možným prístupom.  

Podľa znaleckého posudku č. 101/2010 zo dňa 19.04.2013 vyhotoveného Ing. Petrom Vinklerom všeobecná hodnota pozemku predstavuje sumu 112 000,00 €. 

Navrhujeme v zmysle ustanovenia § 9a ods. 8 písm. e) zákona o majetku obcí schváliť prevod pozemku registra „C“ KN parcely č. 12780/251 - zastavané plochy a nádvoria o výmere 664 m2 pre Správcovskú spoločnosť, a.s. so sídlom Hattalova 12/A, 831 03 Bratislava, zapísaný v Obchodnom registri Okresného súdu Bratislava I Oddiel: Sa, Vložka číslo: 4398/B, za všeobecnú hodnotu pozemku podľa Znaleckého posudku č. 101/2013 zo dňa 19.04.2013 vyhotoveného Ing. Petrom Vinklerom, a to za kúpnu cenu 112 000,00 €.